CELEX: 52018PC0713
Language: hr
Date: 2018-10-26
Title: Prijedlog PROVEDBENE ODLUKE VIJEĆA o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost

EUROPSKA KOMISIJA
            Bruxelles, 26.10.2018.
            COM(2018) 713 final
            2018/0366(NLE)
            Prijedlog
            PROVEDBENE ODLUKE VIJEĆA
            o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost
            
               
         
         
            
               OBRAZLOŽENJE
            
            
               
                  U skladu s člankom 395. stavkom 1. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost („Direktiva o PDV-u”), Vijeće, odlučujući jednoglasno na prijedlog Komisije, može bilo kojoj državi članici odobriti uvođenje posebnih mjera odstupanja od odredaba te direktive kako bi se pojednostavnio postupak naplate poreza ili spriječili određeni oblici utaje ili izbjegavanja poreza.
               
               
                  Dopisom evidentiranim u Komisiji 15. svibnja 2018. Poljska je zatražila da joj se odobri da nastavi izuzimati od PDV-a porezne obveznike čiji godišnji promet ne prelazi protuvrijednost 40 000 EUR u nacionalnoj valuti. U skladu s člankom 395. stavkom 2. Direktive o PDV-u Komisija je dopisima od 20. srpnja 2018. obavijestila ostale države članice o zahtjevu Poljske, osim Španjolske, koju je obavijestila dopisom od 23. srpnja 2018. Dopisom od 23. srpnja 2018. Komisija je obavijestila Poljsku da ima sve informacije potrebne za razmatranje tog zahtjeva.
               
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               
                  Glavom XII. poglavljem 1. Direktive o PDV-u omogućuje se državama članicama da primjenjuju posebne odredbe za mala poduzeća, uključujući izuzeće poreznih obveznika čiji je godišnji promet niži od određenog iznosa. Kod tog se izuzeća podrazumijeva da porezni obveznik ne mora obračunati PDV na dobavljenu robu, ali stoga ne može ni odbiti PDV od svoje kupovine.
               
               
                  U skladu s člankom 287. točkom 14. Direktive o PDV-u Poljska može izuzeti od PDV-a porezne obveznike čiji godišnji promet ne prelazi protuvrijednost 10 000 EUR u nacionalnoj valuti.
               
               
                  Odlukom Vijeća 2009/790/EZ
                     1
                   Vijeće je Poljskoj odobrilo da porezne obveznike čiji godišnji promet ne prelazi protuvrijednost 30 000 EUR u nacionalnoj valuti izuzme od PDV-a do 31. prosinca 2012. Provedbenom odlukom Vijeća 2012/769/EU
                     2
                   odstupanje je produljeno do 31. prosinca 2015., a nakon toga Provedbenom odlukom Vijeća 2015/1173/EU
                     3
                   do 31. prosinca 2018. Provedbenom odlukom Vijeća (EU) 2016/2090
                     4
                   prag za izuzeće povišen je na protuvrijednost 40 000 EUR u nacionalnoj valuti. 
               
               
                  Poljska je zatražila produljenje te mjere za još jedno ograničeno razdoblje. Poljska je navela da su razlozi za zahtjev za odstupanje uglavnom neizmijenjeni. Posebnom mjerom smanjuje se opterećenje u poslovanju za veći broj poreznih obveznika s ograničenom poslovnom aktivnošću i potiče razvoj tih malih poduzetnika. Istodobno se mjerom smanjuje administrativno opterećenje porezne uprave jer se ograničuje potreba za kontrolom malih poreznih obveznika, koja je relativno skupa u usporedbi s iznosom PDV-a o kojem je riječ. Omogućuje se i jačanje kontrolnih aktivnosti usmjerenih na veće porezne obveznike. Mjera je potpuno neobvezna za porezne obveznike i ostat će takva.
               
            
            
               S obzirom na potencijalni pozitivan učinak na smanjenje administrativnog opterećenja poduzetnika i porezne uprave bez znatnog utjecaja na ukupni prihod od PDV-a, predlaže se da se odstupanje produlji za još jedno ograničeno razdoblje, do 31. prosinca 2021. Komisija je nedavno predstavila prijedlog
                  5
                izmjene članaka od 281. do 294. Direktive 2006/112/EZ, kojima se uređuje posebna odredba za mala poduzeća. Stoga je moguće da direktiva o izmjeni tih članaka stupi na snagu i da se njome utvrdi datum od kojeg države članice moraju primjenjivati nacionalne odredbe za njezinu provedbu. Ako se utvrdi da je taj datum prije isteka odstupanja 31. prosinca 2021., ova bi se Odluka trebala prestati primjenjivati.
            
            
               •Dosljednost s postojećim odredbama politike u određenom području
            
            
               Slična odstupanja odobrena su drugim državama članicama. Luksemburgu
                  6
                je odobren prag od 30 000 EUR, Estoniji
                  7
                prag od 40 000 EUR, Italiji
                  8
                prag od 65 000 EUR, Hrvatskoj
                  9
                prag od 45 000 EUR, Latviji
                  10
                prag od 40 000 EUR, a Rumunjskoj
                  11
                prag od 88 500 EUR. 
            
            
               Odstupanja od Direktive o PDV-u uvijek bi trebala biti vremenski ograničena kako bi se mogli ocijeniti njihovi učinci. Nadalje, odredbe članaka od 281. do 294. Direktive o PDV-u o posebnoj odredbi za mala poduzeća trenutačno se preispituju. Kako je najavljeno u akcijskom planu o PDV-u
                  12
                i Programu rada Komisije za 2017.
                  13
               , Komisija je nedavno predstavila prijedlog o posebnoj odredbi za MSP-ove
                  14
               .
            
            
               Stoga se predlaže odobrenje za mjeru odstupanja do 31. prosinca 2021. ili do datuma od kojeg države članice primjenjuju bilo koje nacionalne odredbe koje su dužne donijeti ako se donese direktiva o izmjeni članaka od 281. do 294. Direktive 2006/112/EZ. 
            
            
               •Dosljednost u odnosu na druge politike Unije
            
            
               Mjera je u skladu s ciljevima Unije za malo poduzetništvo, kako je utvrđeno u Komunikaciji Komisije „Počnimo od malih” – „Inicijativa za mala i srednja poduzeća u Europi”
                  15
               , kojom se države članice poziva da uzmu u obzir posebna obilježja MSP-ova pri izradi zakonodavstva i pojednostavne postojeće regulatorno okruženje.
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Članak 395. Direktive o PDV-u. 
            
         
         
            
               •Supsidijarnost (za neisključivu nadležnost) 
            
            
               
                  S obzirom na odredbu Direktive o PDV-u na kojoj se prijedlog temelji, ne primjenjuje se načelo supsidijarnosti.
               
            
            
               •Proporcionalnost
            
            
               
                  Odluka se odnosi na odobrenje dano državi članici na njezin vlastiti zahtjev i ne predstavlja nikakvu obvezu.
               
            
            
               S obzirom na ograničeno područje primjene odstupanja, posebna je mjera proporcionalna cilju koji se želi postići, a to je pojednostavnjenje za još više malih poreznih obveznika i za poreznu upravu.
            
            
               •Odabir instrumenta
            
            
               Predloženi instrument: provedbena odluka Vijeća.
            
            
               Na temelju članka 395. Direktive Vijeća 2006/112/EZ odstupanje od zajedničkih pravila o PDV-u moguće je samo uz jednoglasno odobrenje Vijeća na prijedlog Komisije. Provedbena odluka Vijeća najprikladniji je instrument jer može biti upućena pojedinoj državi članici.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               •Savjetovanja s dionicima
            
            
               Ovaj se prijedlog temelji na zahtjevu koji je podnijela Poljska i odnosi se samo na tu državu članicu.
            
            
               •Prikupljanje i primjena stručnih znanja
            
            
               Nije bilo potrebno obratiti se vanjskim stručnjacima.
            
            
               •Procjena učinka
            
            
               
                  Cilj je prijedloga provedbene odluke Vijeća još tri godine nastaviti primjenjivati mjeru pojednostavnjenja kojom se za poslovne subjekte s godišnjim prometom koji ne prelazi protuvrijednost 40 000 EUR u nacionalnoj valuti ukidaju brojne obveze povezane s PDV-om i koja stoga ima potencijalno pozitivan učinak na smanjenje administrativnog opterećenja poduzetnika i porezne uprave bez znatnog utjecaja na ukupni prihod od PDV-a. Zbog uskog područja primjene mjere odstupanja i njezine vremenske ograničenosti njezin će učinak u svakom slučaju biti ograničen.
               
            
            
               4.UTJECAJ NA PRORAČUN
            
            
               
                  Prijedlog ne utječe na proračun EU-a jer će Poljska izračunati naknadu u skladu s člankom 6. Uredbe Vijeća (EEZ, EURATOM) br. 1553/89.
               
            
            
               5.OSTALI DIJELOVI
            
            
               
                  Prijedlog sadržava klauzulu o vremenskom ograničenju valjanosti; utvrđen je automatski rok isteka. 
               
            
            
               2018/0366 (NLE)
            
         
         
            
               Prijedlog
            
            
               PROVEDBENE ODLUKE VIJEĆA
            
            
               o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, 
            
            
               uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost
                  16
               , a posebno njezin članak 395. stavak 1.,
            
            
               uzimajući u obzir prijedlog Europske komisije,
            
            
               budući da:
            
            
               (1)Člankom 287. točkom 14. Direktive 2006/112/EZ Poljskoj se odobrava da od poreza na dodanu vrijednost (PDV) izuzme porezne obveznike čiji godišnji promet ne prelazi protuvrijednost 10 000 EUR u nacionalnoj valuti prema tečaju na dan pristupanja.
            
            
               (2)Odlukom Vijeća 2009/790/EZ
                  17
                Poljskoj je bilo odobreno da do 31. prosinca 2012. od PDV-a izuzme porezne obveznike čiji godišnji promet ne prelazi protuvrijednost 30 000 EUR u nacionalnoj valuti prema tečaju na dan njezina pristupanja. Zatim je Provedbenom odlukom Vijeća 2012/769/EU
                  18
                odobrenje za primjenu te mjere odstupanja produljeno do 31. prosinca 2015., a Provedbenom odlukom Vijeća (EU) 2015/1173
                  19
                do 31. prosinca 2018. Provedbenom odlukom Vijeća (EU) 2016/2090
                  20
                prag za izuzeće povišen je na protuvrijednost 40 000 EUR u nacionalnoj valuti. 
            
            
               (3)Dopisom evidentiranim u Komisiji 15. svibnja 2018. Poljska je zatražila da joj se odobri da nastavi izuzimati od PDV-a porezne obveznike čiji godišnji promet ne prelazi protuvrijednost 40 000 EUR u nacionalnoj valuti.
            
            
               (4)U skladu s člankom 395. stavkom 2. drugim podstavkom Direktive 2006/112/EZ Komisija je zahtjev Poljske dopisom od 20. srpnja 2018. proslijedila ostalim državama članicama, osim Španjolskoj, kojoj je zahtjev proslijeđen dopisom od 23. srpnja 2018. Dopisom od 23. srpnja 2018. Komisija je obavijestila Poljsku da ima sve informacije potrebne za razmatranje tog zahtjeva.
            
            
               (5)Prema informacijama koje je Poljska navela razlozi za zahtjev za odstupanje ostali su uglavnom neizmijenjeni. Njime se pojednostavnjuje poslovanje većeg broja poreznih obveznika koji imaju ograničenu poslovnu aktivnost. Istodobno se smanjuje administrativno opterećenje porezne uprave jer se ograničuje potreba za kontrolom malih poreznih obveznika, koja je relativno skupa u usporedbi s iznosom PDV-a o kojem je riječ. Mjera je potpuno neobvezna za porezne obveznike.
            
            
               (6)S obzirom na to da su se zbog tog višeg praga malim poduzetnicima smanjile obveze povezane s PDV-om te da se ti poduzetnici i dalje mogu odlučiti za primjenu uobičajenih odredbi o PDV-u u skladu s člankom 290. Direktive 2006/112/EZ, Poljskoj bi trebalo odobriti da tu mjeru primjenjuje tijekom još jednog ograničenog razdoblja, do 31. prosinca 2021.
            
            
               (7)Budući da se preispituju odredbe članaka od 281. do 294. Direktive 2006/112/EZ o posebnoj odredbi za mala poduzeća, moguće je da će direktiva o izmjeni tih odredbi stupiti na snagu i da će se njome utvrditi datum od kojeg će države članice primjenjivati nacionalne odredbe koji bi nastupio prije isteka odstupanja 31. prosinca 2021. U tom bi se slučaju ova Odluka trebala prestati primjenjivati.
            
            
               (8)Odstupanje ne utječe na vlastita sredstva Unije koja proizlaze iz PDV-a jer će Poljska izračunati naknadu u skladu s člankom 6. Uredbe Vijeća (EEZ, Euratom) br. 1553/89
                  21
               . 
            
            
               (9)Odluku 2009/790/EZ trebalo bi stoga na odgovarajući način izmijeniti,
            
            
               DONIJELO JE OVU ODLUKU: 
            
            
               Članak 1.
            
            
               Članak 2. Odluke 2009/790/EZ zamjenjuje se sljedećim:
            
         
         
            
               „Članak 2.
            
            
               Ova se Odluka primjenjuje od 1. siječnja 2010. do ranijeg od sljedeća dva datuma:
            
            
               (a)
                     31. prosinca 2021.; 
            
            
               (b)
                     datuma od kojeg države članice primjenjuju bilo koje nacionalne odredbe koje su dužne donijeti ako se donese direktiva o izmjenu članaka od 281. do 294. Direktive 2006/112/EZ kojima se uređuje posebna odredba za mala poduzeća.”
            
            
               Članak 2.
            
            
               Ova se Odluka primjenjuje od 1. siječnja 2019. 
            
            
               Članak 3.
            
            
               Ova je Odluka upućena Republici Poljskoj.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Odluka Vijeća 2009/790/EZ od 20. listopada 2009. kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 283, 30.10.2009., str. 53.).
               
               
                  
                     (2)
                  
                        Provedbena odluka Vijeća 2012/769/EU od 4. prosinca 2012. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 338, 12.12.2012., str. 27.).
               
               
                  
                     (3)
                  
                        Provedbena odluka Vijeća 2015/1173/EU od 14. srpnja 2015. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 189, 17.7.2015., str. 36.).
               
               
                  
                     (4)
                  
                        Provedbena odluka Vijeća (EU) 2016/2090 od 21. studenoga 2016. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 324, 30.11.2016., str. 7.–8.). 
               
               
                  
                     (5)
                  
                        Prijedlog direktive Vijeća o izmjeni Direktive 2006/112/EZ o zajedničkom sustavu poreza na dodanu vrijednost u pogledu posebne odredbe za mala poduzeća, 18.1.2018, COM(2018) 21 final.
               
               
                  
                     (6)
                  
                        Provedbena odluka Vijeća (EU) 2017/319 od 21. veljače 2017. o izmjeni Provedbene odluke 2013/677/EU kojom se Velikom Vojvodstvu Luksemburgu odobrava uvođenje posebne mjere odstupanja od članka 285. Direktive 2006/112/EZ o zajedničkom sustavu poreza na dodanu vrijednost (SL L 47, 24.2.2017., str. 7.). 
               
               
                  
                     (7)
                  
                        Provedbena odluka Vijeća (EU) 2017/563 od 21. ožujka 2017. kojom se Republici Estoniji odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 80, 25.3.2017., str. 33.).
               
               
                  
                     (8)
                  
                        Provedbena odluka Vijeća (EU) 2016/1988 od 8. studenoga 2016. o izmjeni Provedbene odluke 2013/678/EU kojom se Talijanskoj Republici odobrava nastavak primjene posebne mjere odstupanja od članka 285. Direktive 2006/112/EZ o zajedničkom sustavu poreza na dodanu vrijednost (SL L 306, 15.11.2016., str. 11.).
               
               
                  
                     (9)
                  
                        Provedbena odluka Vijeća (EU) 2017/1768 od 25. rujna 2017. kojom se Republici Hrvatskoj odobrava uvođenje posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 250, 28.9.2017., str. 71.).
               
               
                  
                     (10)
                  
                        Provedbena odluka Vijeća (EU) 2017/2408 od 18. prosinca 2017. kojom se Republici Latviji odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 342, 21.12.2017., str. 8.).
               
               
                  
                     (11)
                  
                        Provedbena odluka Vijeća (EU) 2017/1855 od 10. listopada 2017. kojom se Rumunjskoj odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 265, 14.10.2017., str. 19.).
               
               
                  
                     (12)
                  
                        Komunikacija Komisije Europskom parlamentu, Vijeću i Europskom gospodarskom i socijalnom odboru o akcijskom planu o PDV-u, Put k jedinstvenom europskom području PDV-a – vrijeme je za donošenje odluka, Bruxelles, 7. travnja 2016., COM(2016) 148 final.
               
               
                  
                     (13)
                  
                        Program rada Komisije za 2017. – Izgradnja Europe koja štiti, osnažuje i brani, Strasbourg, 25.10.2016., COM(2016) 710 final.
               
               
                  
                     (14)
                  
                        Prijedlog direktive Vijeća o izmjeni Direktive 2006/112/EZ o zajedničkom sustavu poreza na dodanu vrijednost u pogledu posebne odredbe za mala poduzeća, 18.1.2018, COM(2018) 21 final.
               
               
                  
                     (15)
                  
                        COM(2008) 394 od 25. lipnja 2008.
               
               
                  
                     (16)
                  
                        SL L 347, 11.12.2006., str. 1.
               
               
                  
                     (17)
                  
                        Odluka Vijeća 2009/790/EZ od 20. listopada 2009. kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 283, 30.10.2009., str. 53.).
               
               
                  
                     (18)
                  
                        Provedbena odluka Vijeća 2012/769/EU od 4. prosinca 2012. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 338, 12.12.2012., str. 27.).
               
               
                  
                     (19)
                  
                        Provedbena odluka Vijeća (EU) 2015/1173 od 14. srpnja 2015. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 189, 17.7.2015., str. 36.).
               
               
                  
                     (20)
                  
                        Provedbena odluka Vijeća (EU) 2016/2090 od 21. studenoga 2016. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 324, 30.11.2016., str. 7.). 
               
               
                  
                     (21)
                  
                        Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).